Acre (savezna država)
Acre je jedna od 26 saveznih država Brazila, locirana u brazilskoj Sjevernoj regiji. Prostire se na površini od 152.581 km2, a, prema podacima iz 2012, u njoj je živjelo 758.786 stanovnika. Budući da se nalazi u području rijeke Amazon, uglavnom je prekrivena tropskom šumom i rijetko naseljena sa gustoćom naseljenosti od samo 5 stanovnika/km2. Glavni i najveći grad države jest Rio Branco. Ostali važniji gradovi jesu Cruzeiro do Sul, Sena Madureira, Tarauacá i Feijó.